Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 138

5. A megvalósítás szervezete 5.1. A minisztériumok kommunikációs stratégiái Az EU-tagság közeledtével a közigazgatás, a gazdaság, a társadalom és a kultúra minden területén növekszenek az EU-val kapcsolatos kommunikációs igények. Ezek hatékony kielégítése érdekében minden minisztériumnál és jelentõs kormányzati intézménynél ki kell dolgozni az EU-kommunikációs stratégiát. A minisztériumi EU-kommunikációs stratégiában az alábbi elemeket kell részletesen kidolgozni: — Célok A minisztériumi EU-kommunikációs stratégia célja, hogy az egyes tárcák területén kommunikációs eszközökkel segítse a szakmai, érdekképviseleti és civil csoportok, vállalkozók, munkavállalók, társadalmi csoportok hatékony felkészülését a csatlakozás utáni helyzetre. Az ismeretek feldolgozásának azt kell szolgálnia, hogy az érintettek élni tudjanak a csatlakozás után megnyíló esélyekkel, lehetõségekkel, és piacképesek, versenyképesek legyenek az EU belsõ piacán. A minisztériumi EU-kommunikáció tervezése során a következõ kommunikációs területeket kell kidolgozni: — a médiával és a médián keresztül a szakmai és társadalmi csoportokkal való kommunikáció, — a szakmai, érdekképviseleti, civil szervezetekkel való kommunikáció, — közvetlenül a társadalmi csoportokkal való kommunikáció, — az EU Kommunikációs Tárcaközi Bizottsággal való kommunikáció, — minisztériumi belsõ egységek kommunikációja. — Kihívások Szakértõk bevonásával fel kell mérni a szakterületeken jelentkezõ kommunikációs és szakmai problémákat, nehézségeket és megnyíló lehetõségeket. Azonosítani kell a csatlakozásból következõ legfontosabb kihívásokat, veszélyeket és az ezekre válaszoló kommunikációs stratégiát. — Üzenetek Általános üzenetek Az általános üzenetek fõ funkciója egyrészt az, hogy értelmezési keretet adjanak az egyes célcsoportok számára megfogalmazott specifikus üzeneteknek. Másrészt az, hogy az érintettség hangsúlyozásával felkeltsék az egyes csoportok, egyének érdeklõdését a rájuk vonatkozó specifikus üzenetek iránt. Általános üzenetekre azért van szükség, hogy kontextusba helyezzék a célcsoport-specifikus üzeneteket, információkat. (Az általános üzenetekrõl lásd a IV. fejezetet.) 2002/151/II. szám Specifikus üzenetek A specifikus üzenetek — amelyek általában konkrét szakmai információkat jelentenek — alkotják a tárcaszintû kommunikációs stratégia magját, hangsúlyos tevékenységi területét. E speciális üzenetek az adott szakterület EU-csatlakozásból következõ kihívásaira adnak releváns válaszokat. A tárcaszintû kommunikációs stratégia keretében a kihívásokra válaszalternatívákat kell kidolgozni az adott társadalmi részterületek és ágazatok szereplõi számára. A kommunikáció középpontjába az egyes szakmai és társadalmi csoportok számára legfontosabb, releváns, õket érintõ változásokat kell helyezni. Meg kell mutatni a csoportok számára a tagságból következõ új esélyeket, lehetõségeket, veszélyeket, részletes szabályokat és eljárásokat. Az ismeretek feldolgozása, azt a célt szolgálja, hogy az érintett szereplõk — ki tudják használni a csatlakozás adta esélyeket, lehetõségeket, megnyíló forrásokat és kapcsolatokat (pl. a diákok az oktatás területén, vagy önkormányzatok és környezetvédõ civil szervezetek a környezetvédelem területén), — piacképesek, versenyképesek legyenek a belsõ piacon. A specifikus üzenetek kijelölését és feldolgozását együtt végzik el — a szaktárca vagy intézmény, — a speciális célcsoportok és szakmai, érdekképviseleti, civil szervezetek szakemberei, valamint — független szakértõk. — Visszacsatolás A KS végrehajtása során növekvõ mértékben kell hasznosítani a kommunikációs folyamatról információt nyújtó és annak értékelését segítõ visszajelzési eszközöket. A visszacsatolásra lehetõséget adó projektmenedzselési és társadalomkutatási módszertanok alkalmazása lehetõvé teszi a kommunikációs folyamat tudatos követését, és szükség szerinti módosítását. Így érzékelhetõvé válnak a kommunikációs folyamat trendjei, nõhet a kommunikáció hatékonysága, mérhetõvé válik egyes kommunikációs célok megközelítése, illetve elérése. A visszajelzés további elõnye, hogy ha a stratégia végrehajtása során felmerül az iránymódosítás szükségessége, az reflektáltan, a folyamat egészének ellen- õrzésével vihetõ végbe. A visszajelzés egyes eszközei a pályázati úton végrehajtott kommunikációs tevékenység ellen- õrzését szolgálják. (A visszajelzés módszereirõl részletesen lásd a XIV. függeléket.) — Éves akciótervek A tárcaszintû kommunikációs stratégia megvalósítását éves akciótervek szerint kell végrehajtani. Az akcióterveknek alkalmazkodniuk kell a KS szakaszaihoz (lásd az V. fejezetet). Az akciótervekben a visszajelzések alapján válaszolni kell az új kommunikációs és szakmai kihívásokra. Az akciótervek segítik: — az egyes ágazatokat és társadalmi csoportokat érõ várható hatások feldolgozását és a válaszképesség kialakítását, — a szakmai információk és képességek megszerzését és kreatív alkalmazását, — technikai, technológiai tudás megszerzését és karbantartását, — a kommunikáció költségeinek tervezését. — Finanszírozás A tárcaszintû kommunikációs stratégia megvalósítását össze kell hangolni a jelen KS struktúrájával és céljaival, valamint a csatlakozásból következõ jogharmonizációs és intézményfejlesztési feladatok végrehajtásával. A tárcákhoz rendelt költségvetési összegekbõl forrásokat kell biztosítani az adott terület tárcaszintû, illetve szervezeti EU-csatlakozási kommunikációjára. — Speciális célcsoportok, partnerszervezetek Ki kell jelölni az adott területen mûködõ legfontosabb kommunikációs és szakmai célcsoportokat és partnerszervezeteket, amelyek aktívan közremûködnek az adott területet érõ, várható hatások feldolgozásában. A kommunikációs folyamatot sokszereplõssé és nyitottá kell tenni. A tárcáknak partnerként be kell vonniuk területük szakmai, érdekképviseleti és civil szervezeteit az EU-kommunikációba. Az egyirányú kommunikációt többirányúvá és interaktívvá kell alakítani, ki kell szolgálni a csoportok kommunikációs igényeit. 5.2. Külsõ szerzõdõ partnerek alkalmazása A tárcaszintû kommunikációs stratégia és akciótervek elkészítésébe be kell vonni — szakértõket, akik azonosítani tudják és a legjobban ismerik az adott tárca területén a felkészülés legfontosabb szakmai kérdéseit; — kommunikációs szakértõket, akik a KS minden elemét ismerik, azzal azonosulni tudnak, és hatékonyan alkalmazni tudják; — kommunikációs szakembereket, akik tapasztalatokkal rendelkeznek tárcaszintû — minisztériumi — közkommunikációs stratégiák készítésében, ismerik a törvényalkotás és -alkalmazás területén felmerülõ speciális belsõ és külsõ kommunikációs feladatokat. 2002/151/II. szám A tárcaszintû kommunikációs stratégia elkészítésekor a külsõ szerzõdõ partnerek alkalmazásakor figyelembe kell venni a KS központi koordinációját végzõ intézmények számára megfogalmazott ajánlásokat (részletesen lásd a VI. fejezetet). A külsõ kommunikációs támogatás értékét az adja, hogy — az országos és helyi kommunikációs környezetet jól ismerõ, a speciális feladatokra képzett kommunikációs szakértõk révén szakismereteket biztosít; — a médiumokkal és tárcaszintû kommunikáció szempontjából fontos közönségcsoportokkal új kapcsolatokat létesít; — a kormányzaton kívül dolgozók hozzáállását és külsõ szempontjait hozza magával; — az emberi erõforrásokkal való rugalmas gazdálkodást biztosít a kommunikációs projektek számára, ami a csatlakozás közeledtével, egyre fontosabbá válik. 5.3. Szakkonferenciák, szemináriumok, mûhelymunka A minisztériumok EU-kommunikációs munkájában kulcskérdés a kapcsolattartás az egyes tárcákhoz kapcsolódó szakmai-érdekképviseleti szervezetekkel, szakértõkkel és a csatlakozás által érintett csoportokkal. Az EU-felkészülés egyik hatékony módja a szakkonferenciák, szemináriumok, mûhelymunka (röviden: szakkonferenciák) szervezése. A szakkonferenciákon a szaktárcák és a szakmai-érdekképviseleti szervezetek szakértõi, kutatók és az érintettek együtt elemzik az EU-szabályozás honosításának várható és aktuális hatásait. E rendezvényeken az adott szakterületet leginkább érintõ, kritikus kérdéseket, kihívásokat kell elemezni. A szakkonferenciák fõ szempontja az legyen, milyen hatások érik a magyar társadalmat, szakmai-érdekképviseleti csoportokat az adott területen. A rendezvényeken érdemes független hazai és külföldi szakértõket, kutatókat is felkérni elõadónak a minisztériumi és intézményi szakértõk, valamint a speciális célcsoportok és szervezetek szakemberei mellett. 5.4. Kiadványok Az adott terület érintett csoportjainak, szervezeteinek felkészülését jól segíthetik az egyes ágazatok speciális EU-szabályozásával és piaci helyzetével foglalkozó szakkiadványok: tanulmánykötetek, könyvsorozatok, szakfolyóiratok tematikus számai, illetve brosúrasorozatok. Ezek tartalma adott esetben a szakkonferenciák anyagára támaszkodhat. 5.5. A minisztériumi, intézményi honlap EU-tartalma Az egyes tárcák, intézmények honlapjain tartalmas szakmai információkat kell elhelyezni, amelyek illeszkednek az EU-kommunikációs stratégiába. A honlapon is elérhetõvé kell tenni a felkészülést segítõ releváns ismereteket. Az egyes szakmai és társadalmi csoportok számára meg kell jeleníteni a tagságból következõ új esélyeket, lehetõségeket, veszélyeket, részletes szabályokat, eljárásokat és az õket érintõ változásokat is. A honlap EU-információs lapjait közvetlen kapcsolódással be kell illeszteni az EU-csatlakozással foglalkozó kormányzati és szakmai honlapok, oldalak hálózatába. 5.6. A minisztériumokon belüli EU-kommunikáció koordináló szerve A hatékony belsõ kommunikáció alapja a hatékony és releváns belsõ kommunikáció. A KS keretében minden minisztériumban — lehetõleg külsõ szakértõk bevonásával — át kell tekinteni az EU-kommunikáció szervezetét, és ki kell alakítani a kommunikáció leghatékonyabb szervezeti modelljét. Ez szervezeti reformmal jár, amely elsõsorban a kommunikációs-szóvivõi, az EU-integrációs szervezeti egységet, valamint a civil/társadalmi és közönségkapcsolatokat érinti. Minden szaktárcának létre kell hoznia az EU-kommunikáció koordinálásának új szervét. Ebben az EU-integrációs szervezeti részleg, a kommunikációs (sajtó, PR, szóvivõi) részleg és a civil/társadalmi kapcsolatok részleg vezetõi koordinálják a minisztériumi EU-kommunikációs stratégia végrehajtását, az EU-kommunikációval kapcsolatos munkamegosztást. A minisztérium EU-kommunikációs szervének képviseletében egy tag vesz részt az EU Kommunikációs Tárcaközi Bizottság munkájában. (VI. fejezet 2. pont.) 5.7. Kommunikációs és EU-képzés kormányzati tisztviselõk számára A KS nem vállalhatja a magyar köztisztviselõi kar EU-csatlakozáshoz kötõdõ szakmai, nyelvi stb. képzésének teljes feladatát. A KS keretében kell ellátni azonban a hatékony tárcaszintû EU-kommunikációhoz szükséges, behatárolt képzési feladatokat. Ez — egyfelõl kommunikációs készségek és ismeretek, — másfelõl az EU-val és a csatlakozással kapcsolatos szakmai tudás és ismeretek gazdagítását jelenti. 5.7.1. Kommunikációs képzés EU-integrációs szakemberek részére A minisztériumok, intézmények EU-integrációs szakemberei eddig elsõsorban szakmai munkát végeztek (pl. a terület pozíciós papírjának kialakításánál, a jogharmonizáció területén). A KS idõszakában emellett fokozottabb mértékben 2002/151/II. szám kell ellátniuk külsõ kommunikációs feladatokat. Ennek hatékony betöltéséhez kommunikációs készségeket és a KS-rõl szóló ismereteket nyújtó kommunikációs képzést kell szervezni. 5.7.2. EU-képzés kommunikációs szakemberek részére A minisztériumi, intézményi kommunikációs szakemberek — szóvivõk, PR-osok, sajtóosztályi szakemberek — feladataiban nagyobb hangsúlyt kell kapjanak az EU-csatlakozáshoz kapcsolódó kommunikációs feladatok. Meg kell erõsíteni a számukra folyó EU-képzési programokat, ki kell szélesíteni a résztvevõk körét. E képzés a hosszabb távra szóló és szakmai információkat is felhasználó EU-kommunikációhoz szükséges ismereteket, valamint a KS ismeretét nyújtja. 5.7.3. Kommunikációs és EU-képzés civil/társadalmi és közönségkapcsolatokkal foglalkozó szakemberek részére A civil/társadalmi és közönségkapcsolatokkal foglalkozó minisztériumi, intézményi szakemberek feladataiban egyre inkább teret kapnak az EU-csatlakozással kapcsolatos kérdések. A hosszabb távra szóló és szakmai információkat is érintõ EU-kommunikációhoz szükséges ismereteket (valamint a KS ismeretét) adja a civil/társadalmi és közönségkapcsolati egységek vezetõi és munkatársai számára kínált EU-képzés. Meg kell erõsíteni a számukra folyó EU-képzési programokat, ki kell szélesíteni a résztvevõk körét. VIII. TERÜLETI DECENTRALIZÁCIÓ

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes